ایران‌دا اسرائیلله باغلانتیسی اولدوغو ادعا ائدیله‌ن ۱۲ ترور تیمینین یاخالاندیغی بیلدیریلدی.
تسنیم خبر آژانسینین معلوماتینا گؤره، ایرانین اطلاعات باخانی اسماعیل خطیب، اؤلکه‌یه قارشی محتمل ترور سالدیریلارینا قارشی آپاریلائدیلن چالیشمالارلا باغلی بیلگی وئردی. خطیب،
«اؤلکه‌ده ایغتیشاش تؤرتمک مقصدی ایله ائیلملر گئرچکلشدیرمه‌یه حاضیرلاشان اسرائیل ایله ارتباطلی ۱۲ ترور تیمی یاخالاندی» دئدی.
اطلاعات باخانی، سؤزو گئدن گیریشیمین « ایرانین دوشمنلری طرفیندن مهسا امینی گؤستریلرینین سونوجسوز قالماسیندان سونرا پلانلاندیغینی» ادعا ائتدی.
باشکند تهران‌دا ۱۳ دسامبردا "اخلاق پلیسی" اولاراق بیلینن ارشاد مامورلاری طرفیندن "باش اؤرتوسو قانونلارینا عمل ائتمه‌دیگی" سببی ایله گؤزآلتینا آلیندیقدان سونرا وضغیتی پیسله‌شه‌رک خسته‌خانایا آپاریلان ۲۲ یاشلی بیر قادینین  ۱۶ سپتامبردا اؤلمه‌سی، حکومت علیه‌ینه اعتراضلارا یول آچمیشدی.
تهران، داوام ائدن گؤستریلرده گوونلیک گوجلری ده داخیل اولماقلا ۳۰۰دن چوخ اینسان حیاتینی ایتیردیگینی آچیقلامیشدی.
نروژ مرکزلی ایران اینسان حاقلاری تشکیلاتی ایسه کوچه گؤستریلرینه گوونلیک قوه‌لرینین موداخیله‌سی نتیجه‌سین‌ده ۴۸۱ اعتراضچینین اؤلدوگونو آچیقلامیشدی.
اؤلکه‌ده آیلارلا داوام ائد‌ن گؤستریلرده ۱۰ مین‌دن چوخ اینسان گؤزآلتینا آلینمیشدی.
ایندیه دک حاقلاریندا اعدام جزاسی وئریلن دؤرد گؤستریچینین حؤکمو اجرا ائدیلدی.
